( 339 ) 
fait la plus belle alumerie après, pour laquele chose il sgaigniè- 
rent et leur fut présentée la dessusditte quenne de ïi mars. 
Geulx de laditte ville de Lile se acquittèrent bien touchant les 
jus de personnages qui se feissent des vespres, et aussi firent 
ceulx de la ville de Ypre, les ungs en langue franchoise, et les 
aultres en flamenghe; et pour ce gaisnièrent pour le mieulx 
avoir fait cascun en sa langue, les dessusdits ij gobelets couvers, 
cascun de ii mars, c’est assavoir cascune desdittes villes ung. 
Le vendredi XIX° dudit mois de septembre furent les dessus- 
dis pris et joiaulx portez et présentez aux villes et sermens qui 
gaignié les avoient, à leurs hostels, par le roi, connétable et 
plusieurs aultres arbalestriers , aians les menestreux et trom- 
pettes de la ville et menans avec eulx iij jentes et graccieuses 
pucelles en ung bel et plaisant vergier , par lesquelles ils pré- 
sentoient lesdits joiaulx ; pour lesquels recepvoir les arbales- 
triers de dehors avoient fait au dehors de leurs hostels tenderies 
de tappis et aultres draps, avec ostention et pompe de vasselle 
supz drechoirs ricement ornez et gardez de fortes gardes, 
comme plusieurs sermens de iceulx avoient fait la journée que 
ils avoient trait. Et tous lesdits joiaulx présentez et donnez, 
le endemain qui fut xx° dudit mois venu, tous les dessusdits 
sermens se portèrent de laditte ville de Tournai et tirèrent 
caseun vers son pays ei ville. Et iceulx partis et évalez, on fist 
le examen de cincq que paroisses que compaignies de laditte 
ville qui avoient continué juer de personnages durant laditte 
feste. Et fut trouvé que la compaignie du Prince de Amours, 
qui estoit celle des réthoriciens, avoit le mieulx fait; pour la- 
quele chose ils saionièrent et leur fut présenté le dessusdit go- 
belet de vii onces. Ceulx de la paroisse St-Margerite furent les 
mieulx faisans après, et pour ce leur fut présenté et donné le 
dessusdit gobelet couvert de v onces pour le second joiel. Et 
ceulx dela paroisse de S'-Nicolai ou Bruisle, pour le tiers joiel 
eubrent le dessusdit scbelet non couvert de iüij onces. Et 
toutes ces choses aussi faites , laditte feste et irairie print fin. 
